CELEX: 
Language: fi
Date: 2000-10-25 00:00:00
Title: 2000/646/EY: Neuvoston päätös, tehty 17 päivänä lokakuuta 2000, otsonikerrosta heikentävistä aineista tehdyn Montrealin pöytäkirjan muuttamisesta

Avis juridique important

|

32000D0646(01)

Virallinen lehti nro L 272 , 25/10/2000 s. 0026 - 0026

Neuvoston päätös,tehty 17 päivänä lokakuuta 2000,otsonikerrosta heikentävistä aineista tehdyn Montrealin pöytäkirjan muuttamisesta(2000/646/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä sen 300 artiklan 2 kohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Yhteisö on ottaen huomioon vastuunsa ympäristöstä tullut päätöksellä 88/540/ETY(2) otsonikerroksen suojelua koskevan Wienin yleissopimuksen ja otsonikerrosta heikentäviä aineita koskevan Montrealin pöytäkirjan osapuoleksi sekä hyväksynyt mainitun pöytäkirjan ensimmäisen muutoksen päätöksellä 91/690/ETY(3) ja sen toisen muutoksen päätöksellä 94/68/EY(4).(2) Tuoreimpien tietojen mukaan otsonikerroksen riittävä suojelu edellyttää, että otsonikerrosta heikentävien aineiden kauppaa valvotaan tiukemmin kuin on määrätty Montrealin pöytäkirjassa, sellaisena kuin se on muutettuna vuonna 1992. Samojen tietojen perusteella olisi valvottavien otsonikerrosta heikentävien aineiden ja erityisesti metyylibromidin kaupan seurantaa ja valvontaa lisättävä.(3) Tätä valvontaa varten hyväksyttiin Montrealissa syyskuussa 1997 Montrealin pöytäkirjan kolmas muutos. Komissio osallistui yhteisön puolesta neuvotteluihin ja hyväksyi tämän muutoksen.(4) Yhteisö on toteuttanut toimenpiteitä muutoksen koskemalla alalla, ja sen olisi näin ollen tehtävä sitä koskevia kansainvälisiä sitoumuksia.(5) Yhteisön on tarpeen hyväksyä Montrealin pöytäkirjaan tehty kolmas muutos, koska sen määräykset liittyvät valvottavien aineiden kauppaan yhteisön ja muiden osapuolten välillä ja yhteisö vastaa niiden täytäntöönpanosta,ON PÄÄTTÄNYT SEURAAVAA:1 artiklaHyväksytään yhteisön puolesta otsonikerrosta heikentäviä aineita koskevan Montrealin pöytäkirjan kolmas muutos.Muutoksen teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö(t), jo(i)lla on oikeus tallettaa yhteisön puolesta kolmannen muutoksen hyväksymisasiakirja Yhdistyneiden kansakuntien pääsihteerin huostaan otsonikerroksen suojelua koskevan Wienin yleissopimuksen 13 artiklan ja Montrealin pöytäkirjan kolmannen muutoksen 3 artiklan määräysten mukaisesti.3 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa 17 päivänä lokakuuta 2000.Neuvoston puolestaPuheenjohtajaL. Fabius(1) EYVL C 21 E, 25.1.2000, s. 9.(2) EYVL L 297, 31.10.1988, s. 8.(3) EYVL L 377, 31.12.1991, s. 28.(4) EYVL L 33, 7.2.1994, s. 1.